VIIENDA KOOSSEISU

OTSUS

Haapsalu,								23. veebruar 2007 nr 107

Koolilõuna maksumus üldhariduskoolides

Võttes arvesse asjaolu, et senine toidupäevamaksumus on kehtinud muutmata kujul kaks aastat, mille jooksul on tuntavalt kallinenud toiduained, kasvanud tööjõukulud ja muud toidu valmistamise hinda kujundavad tegurid, on möödapääsmatu senise koolilõuna maksumuse muutmine. Juhindudes kohaliku omavalitsuse korralduse seaduse § 6 lg 2, Haapsalu põhimääruse § 4 lg 3 ning haldusmenetluse seadusest, Haapsalu Linnavolikogu otsustab:

1.	Kehtestada alates 01. märtsist 2007 Haapsalu linna üldhariduskoolides koolilõuna maksumuse ülemiseks piiriks 16 krooni päevas õpilase kohta.

2.	Muuta kehtetuks Haapsalu Linnavolikogu 27.10.1995 otsus nr 138 „Toitlustustasu suuruse kehtestamine koolieelsetes lasteasutustes ja üldhariduskoolides”.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees